Source: https://www.kbs.sk/obsah/sekcia/h/hladat/p/osobitne-dokumenty/c/statut-kbs
Timestamp: 2020-08-09 03:49:46+00:00

Document:
Čl. 1 - Konferencia biskupov Slovenska, zriadená Apoštolskou stolicou, je zhromaždenie biskupov Slovenskej republiky, ktorí spoločne plnia niektoré pastoračné úlohy pre veriacich svojho územia, aby sa čoraz viac vzmáhalo dobro, ktoré Cirkev poskytuje ľuďom najmä formami a spôsobmi apoštolátu, vhodne prispôsobenými okolnostiam času a miesta podľa normy práva (porov. kán. 447 a 449, § 1, CIC).
Čl. 3 - § 1. Do Konferencie biskupov Slovenska patria všetci diecézni biskupi územia Slovenskej republiky a im podľa práva na roveň postavení, biskupi koadjútori a pomocní biskupi a ostatní titulárni biskupi, ktorí na tomto území alebo mimo neho plnia osobitnú úlohu zverenú im Apoštolskou stolicou alebo Konferenciou biskupov na spoločné dobro krajiny (porov. kán. 450, § 1, CIC).
§ 3. Emeritní biskupi nie sú členmi Konferencie biskupov Slovenska, môžu však byť pozvaní ako konzultori na niektoré plenárne zasadania a byť členmi niektorých biskupských komisií.
Čl. 4 - Konferenciu biskupov Slovenska tvoria: plenárne zasadanie, stála rada, generálny sekretariát, rada pre ekonomické záležitosti, ako aj komisie a rady ustanovené Konferenciou na vymedzený cieľ (porov. kán. 451, CIC).
Čl. 6 - Na plenárnych zasadaniach musia byť prítomní všetci členovia Konferencie biskupov Slovenska. Ak niekto zákonne hatený nemôže prísť, má svoju neprítomnosť oznámiť predsedovi Konferencie a má možnosť poveriť iného biskupa, ktorý vyjadrí jeho mienku a podpíše spisy. Nemôže však hlasovať v mene neprítomného biskupa.
Čl. 8 - Na Plenárne zasadanie môžu byť pozvaní predsedovia Konferencie vyšších rehoľných predstavených a Konferencie vyšších predstavených ženských reholí, iní klerici alebo laici, ktorým môže byť priznaný poradný hlas.
Čl. 9 - Plenárne zasadania sa konajú aspoň dva razy do roka. Ak si to však vyžadujú osobitné okolnosti alebo žiada aspoň tretina členov, môže predseda Konferencie zvolať viaceré zasadania (porov. kán. 453, CIC).
Čl. 10 - Plenárnemu zasadaniu prináleží zvoliť spomedzi diecéznych arcibiskupov alebo biskupov predsedu a podpredsedu Konferencie biskupov Slovenska na štyri roky.
Čl. 12 Plenárne zasadanie vedie predseda alebo, ak je predseda zákonne hatený, podpredseda Konferencie biskupov Slovenska (porov. kán. 452, § 2, CIC) podľa Rokovacieho poriadku.
ROZHODNUTIA A HLASOVANIE
Čl. 15 - § l. Konferencia biskupov Slovenska môže vynášať všeobecné dekréty iba v prípadoch, v ktorých to predpisuje univerzálne právo alebo stanovuje osobitný mandát Apoštolskej stolice či už z vlastného popudu, alebo na žiadosť samej Konferencie (kán. 455, § l, CIC).
§ 3. V prípadoch, keď ani univerzálne právo, ani osobitný mandát Apoštolskej stolice neudelil Konferencii biskupov Slovenska moc, o ktorej sa hovorí v § l, kompetencia jednotlivých diecéznych biskupov ostáva nedotknutá a ani Konferencia, ani jej predseda nemôžu konať v mene všetkých biskupov, ak všetci jednotliví biskupi nedali súhlas (kán. 455, § 4, CIC).
Čl. 16 - § l. Aby doktrinálne vyhlásenia Konferencie biskupov Slovenska mohli tvoriť hodnoverné magistérium a mohli byť zverejnené v mene tej istej Konferencie, je potrebné, aby boli schválené všetkými biskupmi členmi Konferencie alebo ich na plenárnom zasadaní schválila aspoň dvojtretinová väčšina biskupov, ktorí patria do Konferencie a majú rozhodujúci hlas, a preskúmala Apoštolská stolica (porov. Ján Pavol II., apošt. list M.P. Apostolos suos, Normy, čl. l).
Čl. 19 - Stála rada Konferencie biskupov Slovenska sa skladá z predsedu, podpredsedu, generálneho sekretára a dvoch biskupov zvolených na plenárnom zasadaní na štyri roky.
Čl. 20 - § l. Úlohou stálej rady je starať sa, aby sa pripravili témy, o ktorých sa má na plenárnom zasadaní rokovať, a zostaviť z nich program rokovania, ktorý generálny sekretár včas pošle biskupom a oboznámi s ním legáta Rímskeho veľkňaza.
§ 2. Jej úlohou je starať sa o to, aby sa rozhodnutia stanovené na plenárnom zasadaní náležite vykonali, a vybavovať aj iné záležitosti, ktoré jej zverí plenárne zasadanie (porov. kán. 457, CIC).
§ 4. Vždy, keď biskupi majú mimo plenárneho zasadania vyniesť mimoriadne rozhodnutia alebo verejné a súrne vyhlásenia čiže mienky, má sa o tom upovedomiť Apoštolská stolica a poradiť sa s ňou.
PREDSEDA, PODPREDSEDA A GENERÁLNY SEKRETÁR
Čl. 22 - § 1. Predseda a podpredseda Konferencie biskupov Slovenska sa volí na plenárnom zasadaní z diecéznych biskupov na štyri roky.
§ 2. Plenárne zasadanie volí Generálneho sekretára na obdobie päť rokov. Generálny sekretár môže byť biskup alebo kňaz.
Čl. 26 - § 1. Generálny sekretariát tvoria Generálny sekretár, výkonný sekretár, hovorca, ekonóm a ich spolupracovníci.
1. zostaviť správu o rokovaní a dekrétoch plenárneho zasadania Konferencie, ako aj o rokovaní stálej rady biskupov, a oboznámiť s nimi všetkých členov Konferencie a takisto pripraviť iné spisy, ktoré mu predseda Konferencie alebo stála rada zveruje na vyhotovenie;
Čl. 28 - § 1. Generálnemu sekretárovi pomáha výkonný sekretár, ktorým je presbyter. Ten počas neprítomnosti generálneho sekretára vedie sekretariát.
§ 4. Hovorcu volí Plenárne zasadanie na obdobie štyroch rokov. Hovorca sa na základe súhlasu Plenárneho zasadania môže zúčastňovať na jeho rokovaniach.
Čl. 30 - § 1. Každej biskupskej komisii predsedá biskup zvolený na plenárnom zasadaní na päť rokov.
Čl. 32 - § 1. Konferencia biskupov Slovenska na skúmanie a riešenie niektorých záležitostí zriaďuje rady (porov. List Kongregácie pre biskupov a Kongregácie pre ohlasovanie evanjelia z 13. mája 1999, 9).
Čl. 33 - Ekonomická rada pozostáva z biskupa predsedu a dvoch znalcov. Znalci môžu byť klerici aj laici, volí ich Plenárne zasadanie na obdobie štyroch rokov.
Čl. 34 - Úlohou ekonomickej rady je každoročne pripraviť rozpočet príjmov a výdavkov, ktoré sa predvídajú na budúci rok, ako aj na konci roka schváliť vyúčtovanie príjmov a výdavkov a predložiť ho plenárne mu zasadaniu.
Čl. 35 - Táto rada sa pri spravovaní cirkevného majetku Konferencie riadi normami kánonov Kódexu kánonického práva a tohoto štatútu.
Čl. 36 - Plenárne zasadanie Konferencie biskupov Slovenska volí ekonóma spomedzi tých, ktorých navrhla stála rada. Ekonóm má byť v ekonomických veciach naozaj znalcom a má sa vyznačovať úplnou bezúhonnosťou (porov. kán. 1284).
Čl. 38 - Konferencia biskupov Slovenska rozvíja vzťahy s inými konferenciami biskupov, najmä so susednými, aby sa napomáhal o a chránilo väčšie dobro (porov. kán. 459, § 1, CIC).
Čl. 39 - Každý môže byť opätovne zvolený do toho istého úradu.
Na základe žiadosti Konferencie biskupov Slovenska zo dňa 27. apríla 2016 po schválení jej Plenárnym zasadaním 1. marca 2016, udelila Kongregácia pre biskupov dekrétom zo dňa 2. decembra 2016 recognitio ku novému zneniu štatútu Konferencie biskupov Slovenska.

References: § 1

Čl. 3
 § 1
 § 1

§ 3

Čl. 4

Čl. 6

Čl. 8

Čl. 9

Čl. 10

Čl. 12
 § 2

Čl. 15

§ 3
 § 4

Čl. 16

Čl. 19

Čl. 20

§ 2

§ 4

Čl. 22
 § 1

§ 2

Čl. 26
 § 1

Čl. 28
 § 1

§ 4

Čl. 30
 § 1

Čl. 32
 § 1

Čl. 33

Čl. 34

Čl. 35

Čl. 36

Čl. 38
 § 1

Čl. 39